
Nr. 177/2013

PËR DISA NDRYSHIME NË LIGJIN NR. 8438, DATË 28.12.1998, “PËR TATIMIN MBI TË ARDHURAT”, TË NDRYSHUAR

Në mbështetje të neneve 78, 83, pika 1, 84, pika 4, dhe 155 të Kushtetutës, me propozimin e Këshillit të Ministrave, 
KUVENDI
I REPUBLIKËS SË SHQIPËRISË

VENDOSI:

Në ligjin nr. 8438, datë 28.12.1998, “Për tatimin mbi të ardhurat”, të ndryshuar, bëhen  ndryshimet e mëposhtme:
Neni 1

Në nenin 8, shkronja “gj” shfuqizohet.

Neni 2

Në nenin 8/1, në fjalinë e parë, fjala “vetjakë” zëvendësohet me fjalën “personalë”.

Neni 3

Në nenin 8/1, “Të ardhura të përjashtuara”, fjalia e parë e pikës 11 ndryshohet si më poshtë:
“Kalimi i së drejtës së pronësisë mbi tokën bujqësore nga një fermer i regjistruar te një fermer apo person fizik a juridik që kryen aktivitet bujqësor është i përjashtuar nga tatimi mbi të ardhurat personale.”.
Neni 4

Pasqyra nr. 1, e përmendur në pikën 1 të nenit 9, “Tarifat tatimore”, që i bashkëlidhet ligjit, zëvendësohet me pasqyrën me të njëjtin numër dhe titull, që i bashkëlidhet këtij ligji dhe është pjesë përbërëse e tij.
Neni 5

Nenet 12, 12/1, 12/2, 12/3, 12/4, 12/5 dhe 12/6 shfuqizohen.

Neni 6

Neni 13/4 “Shkalla tatimore” shfuqizohet.”

Neni 7

Në nenin 16, “Fusha e veprimit të tatimit mbi fitimin”, dhe kudo në përmbajtje fjalët “i tatimit mbi të ardhurat personale mbi biznesin e vogël” zëvendësohen me fjalët “i tatimit të thjeshtuar mbi fitimin mbi biznesin e vogël”.
Neni 8

Në nenin 25, “Rezervat speciale për bankat dhe shoqëritë e sigurimit”, fjalët “por, në çdo rast, pa tejkaluar masën e përcaktuar në rregullat e Bankës së Shqipërisë për këtë qëllim” shfuqizohen.


Neni 9

Neni 28, “Shkalla tatimore”, ndryshohet si më poshtë:

“Neni 28
Shkalla tatimore

Tatimi mbi fitimin është 15 për qind.”.

Neni 10

Neni 35 “Mbajtja e tatimit dhe regjistrimi” riformulohet si më poshtë:

“Neni 35
Mbajtja e tatimit në burim, regjistrimi, deklarimi dhe pagesa

a) Paguesi i shumave është i detyruar të mbajë regjistrime për llogaritjen dhe mbajtjen e tatimit në burim për çdo përfitues të ardhurash dhe t’i vërë ato në dispozicion të organeve tatimore dhe të personit përfitues të të ardhurave, për të cilin është bërë pagesa.
b) Paguesi i shumave, për efekt të mbajtjes së tatimit në burim, të parashikuar në nenin 33, “Depozitimi i vendimit për miratimin e rezultatit vjetor dhe destinimi i fitimit”, është i detyruar të llogarisë, të mbajë, të deklarojë dhe të derdhë tatimin e mbajtur në burim, në llogaritë e organeve tatimore deri në datën 20 të muajit pasardhës të muajit të pagesës.   
c) Ministri i Financave përcakton me udhëzim formën dhe përmbajtjen e deklaratës.
ç) Deklarata e tatimit të mbajtur në burim dorëzohet në një nga mënyrat e parashikuara në ligjin nr. 9920, datë 19.5.2008, “Për procedurat tatimore në Republikën e Shqipërisë”, të ndryshuar, në drejtorinë rajonale ku është i regjistruar paguesi i shumave.”.

Neni 11

Në nenin 38 “Dispozitat kalimtare”, pas pikës 7 shtohet pika 8 me këtë përmbajtje:
“8. Vetëm për periudhën tatimore të vitit 2013, subjektet e biznesit të vogël të tatimit mbi të ardhurat personale plotësojnë dhe dorëzojnë Deklaratën e Tatimit mbi të Ardhurat Personale të Biznesit të Vogël, sipas shkronjës “gj” të nenit 8 dhe neneve nga 12 deri në  nenin 12/6 të ligjit nr. 8438, datë 28.12.1998, “Për tatimin mbi të ardhurat”, të ndryshuar, brenda datës 10 shkurt 2014.”.

Neni 12

Ky ligj hyn në fuqi menjëherë, botohet në Fletoren Zyrtare dhe i shtrin efektet nga data 1 janar 2014.

Miratuar në datën 28.12.2013

Dekretuar me dekretin nr. 8444, datë 30.12.2013 “Për shpallje ligji dhe dhënien e pëlqimit për hyrjen në fuqi menjëherë të ligjit” të Presidentit të Republikës së Shqipërisë, Bujar Nishani.










Tabela nr. 1 Tabela për tatimin mbi të ardhurat personale nga punësimi

	E ardhura e tatueshme (në lekë/muaj)
	Përqindje

	Nga
	Deri në (përfshirë)
	

	0
	30 000
	zero për qind

	30 001
	130 000
	+ 13 për qind të shumës mbi 30 000 lekë

	130 001
	Më tepër
	13 000 lekë + 23 për qind të shumës mbi 130 000 lekë



LIGJ
Nr. 178/2013

PËR DISA NDRYSHIME DHE SHTESA NË LIGJIN NR. 9975,
DATË 28.7.2008, “PËR TAKSAT KOMBËTARE”, TË NDRYSHUAR

Në mbështetje  të neneve 78, 83, pika 1, 84, pika 4, dhe 155 të Kushtetutës, me propozimin e Këshillit të Ministrave, 
KUVENDI
I REPUBLIKËS SË SHQIPËRISË

VENDOSI:

Në ligjin nr. 9975, datë 28.7.2008, “Për taksat kombëtare”, të ndryshuar, bëhen shtesat dhe ndryshimet e mëposhtme:
Neni 1

Në nenin 2, “Përkufizime”, pika 3, fjalët “Buxhetit të Shtetit” zëvendësohen me fjalët “drejtorive rajonale tatimore, për t’u transferuar më pas në Buxhetin e Shtetit”.

Neni 2

Në nenin 3 bëhen shtesat dhe ndryshimet e mëposhtme:
1. Në pikën 8 hiqet fjala “njëpërdorimësh”.
2. Pas pikës 8 shtohet pika 8.1 me këtë përmbajtje:
“8.1. “Ambalazh” është çdo material paketues, që shërben për paketimin e produkteve, i cili mund ta mbulojë tërësisht ose pjesërisht atë. Ai e mbron atë nga ndotja, infeksionet, si dhe nga ndikimet që ulin cilësinë dhe/ose vlerën e tij dhe e bën të përshtatshëm për transport, tregtim e përdorim. Një ambalazh mund të përmbajë disa njësi ose tipa ambalazhesh.”.

Neni 3

Në nenin 4 bëhen ndryshimet e mëposhtme:
1. Në pikën 2, “Nivelet e taksave kombëtare”, fjalia e parë ndryshohet si më poshtë:
“Taksa e qarkullimit mbi benzinën dhe gazoilin caktohet në masën 17 lekë/litër për benzinën dhe 17 lekë/litër për gazoilin.”
2. Pika 8 ndryshohet si më poshtë:
“8. a) Taksa e ambalazheve plastike caktohet në masën 100 lekë/kg dhe zbatohet si në import, ashtu edhe në prodhimin vendas. Vetëm për industrinë vendase të riciklimit, taksa për ambalazhet e prodhuara nga riciklimi i mbetjeve plastike të gjeneruara në vend caktohet në masën 50 lekë/kg. 

Këto ambalazhe e kanë përmbajtjen prej lënde të parë plastike, sipas klasifikimit të dhënë në kapitullin 39 të Nomenklaturës së Kombinuar të Mallrave në fuqi. Kjo taksë zbatohet për të gjithë artikujt prej plastike të kreut 3923 të Nomenklaturës së Kombinuar të Mallrave, në rastet kur importohen veçmas, si dhe kur materiali plastik zë, të paktën, 51 për qind të masës së përgjithshme të ambalazhit që ambalazhon produkte të tjera të klasifikuara në kapitujt, krerët, nënkrerët dhe kodet e tjera tarifore të Nomenklaturës së Kombinuar të Mallrave. 
Kjo taksë mblidhet nga administrata doganore në momentin e importit, në rastet kur importohen.
Kjo taksë mblidhet nga administrata tatimore në rastet kur produktet me ambalazh plastik prodhohen në territorin e Republikës së Shqipërisë. Administrata tatimore është përgjegjëse për monitorimin e lëndëve të para, granulateve dhe artikujve gjysmë të gatshëm që përdoren në prodhim. 
Taksa për ambalazhet e prodhuara nga riciklimi i mbetjeve plastike të gjeneruara në vend caktohet në masën 50 lekë/kg, me kusht që subjekti ta provojë këtë fakt me anë të kartës teknologjike të prodhimit, deklaratave të importimit të lëndëve të para, si dhe dokumentimit të blerjeve të lëndëve të para brenda vendit. Kjo taksë mblidhet nga administrata tatimore në rastet kur produktet paketohen, ruhen apo ambalazhohen me ambalazh plastik, të prodhuar nga riciklimi i mbetjeve plastike të gjeneruara në territorin e Republikës së Shqipërisë. Administrata tatimore është përgjegjëse për monitorimin e lëndëve të prodhuara nga riciklimi për qëllime përdorimi të ambalazheve.
b) Taksa e ambalazheve të qelqit caktohet në masën 10 lekë/kg dhe zbatohet si në import, ashtu edhe në prodhimin vendas. Kjo taksë zbatohet për të gjithë artikujt prej qelqi të përmendur në kreun 7010 të Nomenklaturës së Kombinuar të Mallrave, në rastet kur importohen veçmas, si dhe kur materiali i qelqit zë, të paktën, 80 për qind të masës së përgjithshme të ambalazhit që ambalazhon produkte të tjera të klasifikuara në kapitujt, krerët, nënkrerët dhe kodet e tjera tarifore të Nomenklaturës së Kombinuar të Mallrave.
Kjo taksë mblidhet nga administrata doganore në momentin e importimit, në rastet kur importohen. Kjo taksë mblidhet nga administrata tatimore në rastet kur artikujt paketohen, ruhen apo ambalazhohen me ambalazh prej qelqi, të prodhuar në territorin e Republikës së Shqipërisë. Administrata tatimore është përgjegjëse për monitorimin e lëndëve të para që përdoren për prodhimin e ambalazheve të qelqit. Mënyra e monitorimit të lëndëve të para, që përdoren për prodhimin e ambalazheve të qelqit, përcaktohet me udhëzim të ministrit të Financave.”.

Neni 4

Pas nenit 4 shtohet neni 4/1, “Deklarata për pagesën e rentës minerare” me këtë përmbajtje:

“Neni 4/1

1. Personat fizikë dhe juridikë, subjekte të pikës 4 të nenit 4 të këtij ligji, detyrohen:
a) të bëjnë një deklaratë për çdo muaj, jo më vonë se 15 ditë pas përfundimit të muajit në të cilin janë realizuar shitjet;
b) të paguajnë taksën e rentës minerare për atë muaj në ose para datës së detyrueshme të deklaratës.
2. Deklarata, sipas shkronjës “a”, bëhet në formën dhe përmbajtjen siç përcaktohet me udhëzim të Ministrit të Financave.
3. Deklarata për pagesën e rentës minerare dorëzohet në një nga mënyrat e parashikuara në ligjin “Për procedurat tatimore”, pranë drejtorisë rajonale tatimore, ku është i regjistruar personi fizik/personi juridik zotërues i lejes minerare apo eksportuesi në rastin e eksportit me të tretët.”.

Neni 5

Neni 6, “Transferimi i të ardhurave nga taksat kombëtare në drejtorisë rajonale tatimore dhe në llogaritë e njësive të qeverisjes vendore”, ndryshohet si më poshtë:

“Neni 6

Agjentët e taksave, me përjashtim të rasteve kur me dispozita të veçanta të këtij ligji është parashikuar ndryshe, rakordojnë me drejtoritë rajonale tatimore për shumat e arkëtuara nga taksat kombëtare, në përputhje me nenin 5 të këtij ligji, brenda datës së fundit të çdo muaji, si dhe transferojnë menjëherë për llogari të drejtorisë rajonale tatimore dhe në llogari të bashkive ose të komunave shumat e mbledhura, për t’u transferuar më pas në Buxhetin e Shtetit.”.

 Neni 6

Në nenin 8, “Komisionet që përfitojnë agjentët e taksave”, bëhen ndryshimet e mëposhtme:
1. Pika 1 ndryshohet si më poshtë: 
“1. Taksat arkëtohen nga agjentët e taksave, të përcaktuar në nenin 5 të këtij ligji, dhe transferohen në llogaritë e drejtorive rajonale tatimore dhe të llogarive të njësive të qeverisjes vendore, sipas përcaktimeve të bëra në këtë ligj.”.
2. Paragrafi i parë i pikës 2 ndryshohet si më poshtë:
“Agjentët e taksave, për shërbimin që kryejnë, përfitojnë komision, të cilin e marrin në rrugë buxhetore. Ky komision llogaritet në përqindje mbi shumat e arkëtuara të taksave që kanë transferuar në llogari të drejtorisë rajonale tatimore dhe në buxhetin e njësive të qeverisjes vendore.”.
Neni 7

Në nenin 9, pas pikës 3 shtohet pika 4 me këtë përmbajtje:
“4. Përjashtohen nga pagimi i taksës së ambalazheve të plastikës dhe të qelqit, sipas përcaktimeve të nenit 4:
a) importimi për nevoja zyrtare dhe personale, në kuadër të misioneve diplomatike dhe konsullore, përfshirë edhe konsujt e nderit, si dhe misionet speciale të akredituara në Shqipëri;
b) importimi për nevoja zyrtare dhe personale të organizmave ndërkombëtarë, të njohur si të tillë nga Republika e Shqipërisë e sipas limiteve dhe kushteve të përcaktuara në konventat ndërkombëtare, në bazë të të cilave janë formuar këta organizma ose në marrëveshjet reciproke;
c) importimi i produkteve për qëllime të ndihmave humanitare;
ç) ambalazhet plastike të importuara veçmas apo kur ambalazhojnë artikuj të tjerë të Nomenklaturës së Kombinuar të Mallrave si më poshtë: 
i) arkat plastike; 
ii) fuçitë me kapacitet >=20 litra; 
iii) kapakët e CD-ve dhe DVD-ve; 
iv) kutitë paketuese dhe tasat për ushqime; 
v) kutitë e votimit; 
vi) mbajtëset për kafe, çaj, erëza;
 vii) mbajtëset për ushqimet, si: marmelatë, bukë, salcë, fruta, gjalpë, vaj etj.; 
viii) paketuesit për serumet, gjakun dhe barnat mjekësore;
 d) ambalazhe qelqi, të importuara veçmas apo kur ambalazhojnë artikuj të tjerë të Nomenklaturës së Kombinuar të Mallrave si më poshtë:
i) ampulat për barnat mjekësore;
ii) shishet për mbajtjen e serumit, gjakut dhe barnave mjekësore;
dh) ambalazhet plastike dhe qelqi, të vendosura nën regjime doganore pezulluese.”. 
Neni 8

Në nenin 11, shkronja “ç” ndryshohet si më poshtë:
“ç) tarifa për veprime e shërbime të administratës gjyqësore e Ministrisë së Drejtësisë, prokurorisë dhe noterisë.”.
Neni 9

Ky ligj hyn në fuqi menjëherë, botohet në Fletoren Zyrtare dhe i shtrin efektet financiare nga data 1 janar 2014.

Miratuar në datën 28.12.2013

Dekretuar me dekretin nr. 8445, datë 30.12.2013 “Për shpallje ligji dhe dhënien e pëlqimit për hyrjen në fuqi menjëherë të ligjit” të Presidentit të Republikës së Shqipërisë, Bujar Nishani.

LIGJ
Nr. 179/2013

PËR DISA NDRYSHIME DHE SHTESA NË LIGJIN NR. 9920, DATË 19.5.2008, “PËR PROCEDURAT TATIMORE NË REPUBLIKËN E SHQIPËRISË”, TË NDRYSHUAR

Në  mbështetje të neneve 78, 83, pika 1, 84, pika 4, dhe 155 të Kushtetutës, me propozimin e Këshillit të Ministrave, 
KUVENDI
I REPUBLIKËS SË SHQIPËRISË

VENDOSI:

Në ligjin nr. 9920, datë 19.5.2008, “Për procedurat tatimore në Republikën e Shqipërisë”, të ndryshuar, bëhen këto ndryshime dhe shtesa:

 Neni 1

Në nenin 2, “Fusha e veprimit”, shkronja “ç” ndryshohet si më poshtë:
“ç) sistemin e tatimeve, taksave dhe tarifave vendore, për aq sa nuk rregullohen me ligjin nr. 9632, datë 30.10.2006, “Për sistemin e taksave vendore”, të ndryshuar.”.

Neni 2

Neni 15, “Zyrat tatimore të qeverisjes vendore”, ndryshohet si më poshtë:

“Neni 15

Zyrat tatimore të qeverisjes vendore funksionojnë dhe zbatojnë ligjin nr. 9632, datë 30.10.2006, “Për sistemin e taksave vendore” dhe administrojnë taksat, detyrimet tatimore dhe pagesat publike vendore, me përjashtim të tatimit të thjeshtuar mbi fitimin për biznesin e vogël. Drejtoria e Përgjithshme e Tatimeve vlerëson, mbledh, kontrollon dhe arkëton tatimin e thjeshtuar mbi fitimin për biznesin e vogël.”.
Neni 3

Në nenin 29, pas pikës 3 shtohet pika 4 me këtë përmbajtje:
“4. Drejtoria e Përgjithshme e Tatimeve krijon sistemin qendror të të dhënave për secilin tatimpagues.”.



Neni 4

Në nenin 45, paragrafi i dytë i pikës 3 ndryshohet si më poshtë:
“Organi tatimor kompetent, brenda 30 ditëve nga data e këtij njoftimi, është i detyruar të verifikojë situatën tatimore të subjekteve deri në çastin e aplikimit për çregjistrim në QKR (në rastin e personave fizikë) ose deri në çastin e aplikimit për fillimin e procedurave të likuidimit në QKR ose në gjykatë (në rastin e personave juridikë) dhe, kur është e nevojshme, të ushtrojë kontroll në mjedisin ku ushtron veprimtarinë subjekti, sipas një analize risku.”.

Neni 5

Në nenin 59, pika 1 ndryshohet si më poshtë:
“1. Tatimpaguesit, persona fizikë apo juridikë, tregtarë, nuk mund të kryejnë ndërmjet tyre transaksione shitjeje ose blerjeje me para në dorë, kur vlera e transaksionit  është më e madhe se 150 000 lekë.”.
Neni 6
 
Në nenin 69, në fund të pikës 4 shtohet fjalia me këtë përmbajtje:
“Në rastet kur nuk mund të provohet e saktë data e marrjes së vlerësimit të detyrimit tatimor, konsiderohet të jetë marrë 10 ditë nga data e nisjes me postë.”.

Neni 7

Në nenin 70, “E drejta për të nxjerrë njoftimin e vlerësimit tatimor”, në fund të pikës 3 shtohet fjalia me këtë përmbajtje:
“Për detyrimet tatimore, të lidhura me tatimin e thjeshtuar mbi fitimin e biznesit të vogël, njoftimi i vlerësimit tatimor nxirret nga drejtoria rajonale tatimore.”.

Neni 8

Në nenin 71, shkronja “e”, shuma “300 000 lekë”” zëvendësohet me shumën 150 000 lekë”.
Neni 9

Në nenin 75/1, “Rimbursimi i TVSH-së dhe kompensimi i detyrimeve tatimore”, fjalët “brenda 30 ditëve kalendarike” zëvendësohen me fjalët “brenda 60 ditëve kalendarike”.

Neni 10

Në nenin 83, pika 4 ndryshohet si më poshtë:
“4. Tatimpaguesi ka të drejtë t’i kundërshtojë rezultatet e kontrollit tatimor brenda 15 ditëve kalendarike pas datës kur vlerësohet se raporti është marrë nga tatimpaguesi.”.

Neni 11

Në nenin 90, pika 2 ndryshohet si më poshtë:
“2. Me përjashtim të rasteve kur në ligj është parashikuar ndryshe, nëse në bankën, ku tatimpaguesi ka llogarinë bankare, ka edhe urdhra të tjerë pagese, urdhri i lëshuar nga administrata tatimore ekzekutohet sipas radhës së përcaktuar në nenin 605 të ligjit nr. 7850, datë 29.7.1994, “Kodi Civil i Republikës së Shqipërisë”, të ndryshuar.”.

Neni  12

Në nenin 107, pikat 1, 2 dhe 3 ndryshohen si më poshtë:
“1. Tatimpaguesi, i cili kërkon të ankimojë, sipas pikës 1 të nenit 106 të këtij ligji, duhet që bashkë me ankesën të paguajë shumën e plotë të detyrimit tatimor ose të vendosë garanci bankare për shumën e plotë të detyrimit tatimor, të përcaktuar në njoftimin e vlerësimit të administratës tatimore.
2. Shuma e pagueshme ose shuma e vënë si garanci bankare, sipas pikës 1 të këtij neni, përjashton gjobat e përfshira në vlerësimin tatimor të ankimuar.
3. Ankimi merret në shqyrtim vetëm kur tatimpaguesi ka paguar detyrimin tatimor, që është objekt i ankimit, ose ka paraqitur dokumentin bankar që vërteton vendosjen e garancisë, sipas përcaktimit të pikave 1 dhe 2 të këtij neni.”.

Neni 13

Në nenin 109, “Vendimi i drejtorisë”, në fund të pikës 4 shtohet fjalia me këtë përmbajtje:
“Drejtoria e Apelimit merr masat për publikimin, në website-in e Drejtorisë së Përgjithshme të Tatimeve, të qëndrimeve të mbajtura në vendimet e marra prej saj.”.

Neni 14

Në nenin 110, “Rimbursimi i detyrimit tatimor, pagesa e kamatëvonesës dhe e gjobës”, në fund të pikës 1 shtohet fjalia me këtë përmbajtje:
“Nëse tatimpaguesi ka paraqitur garanci për pagesën e detyrimit, kjo çlirohet tërësisht apo pjesërisht sipas vendimit të drejtorisë së apelimit, brenda 30 ditëve kalendarike nga data kur është marrë ose vlerësohet të jetë marrë vendimi.”.

Neni 15

Neni 113, “Mosdeklarimi në afat”, ndryshohet si më poshtë:

  “Neni 113
Mosdeklarimi në afat

Tatimpaguesi, i cili nuk dorëzon deklaratën tatimore në afat, dënohet me gjobë me 10 000 lekë për çdo deklaratë tatimore të padorëzuar.”.

Neni 16

Në nenin 114, “Mospagimi në afat i detyrimit tatimor apo і kontributit”, pika 3 shfuqizohet.

Neni 17

Neni 117, “Dënimet për agjentët e mbajtjes së tatimit në burim, agjentët e taksave dhe agjentët e tarifave”, ndryshohet si më poshtë:

 “Neni 117
Dënimet për agjentët e mbajtjes së tatimit në burim, 
agjentët e taksave dhe agjentët e tarifave

Agjenti i mbajtjes së tatimit në burim, agjenti i taksave apo tarifave, që nuk arrin të mbajë, të llogarisë, të raportojë dhe të transferojë në Buxhetin e Shtetit tatimin në burim apo tatimet, taksat dhe tarifat e mbledhura, apo i shmanget mbledhjes së tyre, detyrohet të paguajë gjobë të barabartë me 50 për qind të shumës së plotë të tatimit, taksës apo tarifës së pambledhur apo të shmangur.”.

Neni 18

Në nenin 120, “Pagesa ose arkëtimet me para në dorë mbi 300 000 lekë”, në titull dhe në përmbajtje shuma “300 000 lekë” zëvendësohet me shumën “150 000 lekë”.
              


Neni 19

Ky ligj hyn në fuqi menjëherë, botohet në Fletoren Zyrtare dhe i shtrin efektet nga data 1 janar 2014.

Miratuar në datën 28.12.2013

Dekretuar me dekretin nr. 8446, datë 30.12.2013 “Për shpallje ligji dhe dhënien e pëlqimit për hyrjen në fuqi menjëherë të ligjit” të Presidentit të Republikës së Shqipërisë, Bujar Nishani.

LIGJ
Nr. 180/2013

PËR DISA NDRYSHIME DHE SHTESA NË LIGJIN NR. 61/2012,
“PËR AKCIZAT NË REPUBLIKËN E SHQIPËRISË”, TË NDRYSHUAR

Në mbështetje të neneve 78, 83, pika 1, 84, pika 4, dhe 155 të Kushtetutës, me propozimin e Këshillit të Ministrave, 
KUVENDI
I REPUBLIKËS SË SHQIPËRISË
 
VENDOSI:

Në ligjin nr. 61/2012, “Për akcizat në Republikën e Shqipërisë”, të ndryshuar, bëhen ndryshimet dhe shtesat si më poshtë:
Neni 1

Në nenin 10, pika 3, shkronja “dh” shfuqizohet.

Neni 2

Në nenin 67, pikat 1 dhe 2, fjalët “forcë alkoolike” zëvendësohen me fjalët “shkallë alkoolometrike”.
Neni 3

Neni 68 ndryshohet si më poshtë:
“Neni 68
Përcaktime të tjera

Akciza e birrës përcaktohet në bazë të hektolitrave për shkallë alkoolometrike të produktit përfundimtar.”.
Neni 4

Titulli i kreut IX ndryshohet si më poshtë:
“KREU IX KAFEJA DHE PIJET ENERGJIKE”.

Neni 5

Në nenin 76, “Përkufizime”, pas shkronjës “b” shtohet shkronja “c” me këtë përmbajtje:
“c) Pijet energjike janë pije që klasifikohen në Kodin e Nomenklaturës së Kombinuar të Mallrave 2202 10 00 dhe që kanë në përmbajtje të tyre sasi kafeine të barabartë ose më shumë se 0,03% të volumit ose përbërësit taurinë, guaranë ose ginsenk.”.

Neni 6

Në nenin 77, Detyrimet”, bëhen këto ndryshime:
1. Në pikën 1 shtohet fjalia me këtë përmbajtje:

“Akciza për pijet energjike paguhet duke pasur si njësi matëse 1 litër”.
2. Në pikën 3, pas fjalës “kafesë” shtohen fjalët “pijeve energjike”.

Neni 7

Pas nenit 88 shtohet neni 88/1 me këtë përmbajtje:

“Neni 88/1
Prodhimi klandestin i duhanit dhe nënprodukteve të tij

1. Kushdo që prodhon në mënyrë të padeklaruar dhe të paautorizuar (klandestine) duhan dhe nënprodukte të tij, kur nuk përbën vepër penale, dënohet me:
a) gjobë sa 5-fishi i detyrimeve fiskale që duheshin paguar për këto mallra të akcizës, të prodhuara në mënyrë të padeklaruar dhe të paautorizuar (klandestine), por, për çdo rast, jo më pak se 1 000 000 (një milion) lekë. Gjoba, përveçse për produktet tërësisht të përfunduara, zbatohet edhe për produktet që mund të përftoheshin nga lëndët e para në përpunim ose në pritje për t’u përpunuar apo që gjenden në mjediset, në fabrikë a në lokalet ku është kryer shkelja; 
b) përveç masës së gjobës, të parashikuar në shkronjën “a” të kësaj pike, dënohet edhe me sekuestrim të makinerive, pajisjeve, mjeteve ndihmëse të prodhimit, lëndës së parë, çdo materiali të nevojshëm për prodhimin e këtyre produkteve, si dhe të të gjitha mallrave të akcizës të gjetura në çdo kohë. 
2. Në kuptim të pikës 1 të këtij neni, me “prodhim të paautorizuar” kuptohet prodhimi që kryhet në mjedise dhe me pajisje të padeklaruara e të pakontrolluara paraprakisht ose të ndërtuara apo të modifikuara në atë mënyrë që produkti të shmanget nga verifikimi. Pjesët e pajisjes që shërbejnë si provë për fabrikimin e paautorizuar të nënprodukteve të duhanit janë makineritë e grirjes, pajisjet e fermentimit, të aromatizimit, të paketimit etj.
3. Prodhimi i paautorizuar provohet edhe vetëm me praninë në të njëjtin mjedis ose në mjediset ngjitur të lëndëve të para të nevojshme për përgatitjen e produkteve të akcizës, si dhe të pajisjeve a pjesëve të tyre të nevojshme për përgatitjen, para se fabrika dhe pajisjet të jenë deklaruar te autoritetet doganore dhe të jenë verifikuar prej tyre për përputhshmërinë me kërkesat e këtij ligji. 
4. Në rast se në çastin e konstatimit gjenden vetëm pajisje ose pjesë të tyre të padeklaruara dhe të paverifikuara, pa praninë e lëndëve të para, shkelësi dënohet me gjobë në shumën 200 000 (dyqind mijë) lekë. 
5. Përdorimi i paautorizuar i makinerive të grirjes së duhanit, qoftë dhe për përdorim vetjak, dënohet me gjobë në shumën 200 000 (dyqind mijë) lekë.
6. Kushdo që ndërton, shet ose jep për përdorim një pajisje përpunimi të duhanit për qëllime tregtie, pa e deklaruar paraprakisht, dënohet me gjobë në shumën 200 000 (dyqind mijë) lekë. 
7. Pas aplikimit të dënimit, sipas shkronjës “b” të pikës 1 të këtij neni, autoritetet doganore procedojnë me konfiskimin e tyre, në përputhje me dispozitat e ligjit për kundërvajtjet administrative. 
8. Mallrat e konfiskuara shkatërrohen ose administrohen sipas legjislacionit në fuqi.”.

Neni 8

Pas nenit 89 shtohen nenet 89/1 dhe 89/2 me këtë përmbajtje:

“Neni 89/1

Shmangia nga verifikimi dhe nga pagimi i akcizës për duhanin 
dhe nënproduktet e tij

1. Pavarësisht nga ndjekja penale për këtë qëllim, shmangia nga verifikimi dhe nga pagimi i akcizës për duhanin dhe nënproduktet e tij dënohet:
a) për herën e parë të konstatuar, me gjobë sa 2-fishi i detyrimeve fiskale që duheshin paguar për këto produkte të akcizës, por, për çdo rast, jo më pak se 1 000 000 (një milion) lekë; 
b) për herën e dytë të konstatuar, me gjobë sa 3-fishi i detyrimeve fiskale që duheshin paguar për këto produkte të akcizës, por, për çdo rast, jo më pak se 1 000 000 (një milion) lekë; 
c) për herën e tretë të konstatuar dhe më pas, me gjobë sa 5-fishi i detyrimeve fiskale që duheshin paguar për këto produkte të akcizës, por, për çdo rast, jo më pak se 1 000 000 (një milion)  lekë, kushdo që: 
i) shmang me çfarëdo mënyre duhanin dhe nënproduktet e tij nga verifikimi ose pagimi i akcizës; 
ii) mban duhan dhe nënprodukte të tij në kushte të ndryshme nga ato të përcaktuara nga autoritetet doganore ose i përdor ato për qëllime të ndryshme nga ato për të cilat i është dhënë përjashtimi. 
2. Shkelja e mbetur në tentativë ndëshkohet si shkelje e kryer. 
3. Përdoruesit të përjashtuar, kur është kryer shkelja e parashikuar në shkronjën “b” të pikës 1 të këtij neni, i hiqet për dy vjet e drejta për të përfituar nga përjashtimet. 
4. Kur duhani dhe nënproduktet e tij mbahen në kushte të ndryshme nga ato të paracaktuara nga autoritetet doganore, konsiderohet si shkelje dhe zbatohet gjobë sa 5-fishi i detyrimit fiskal që duhej paguar.
Neni 89/2
Shmangia nga verifikimi dhe nga pagimi i akcizës për kafen
dhe pijet energjike

1. Pavarësisht nga ndjekja penale për këtë qëllim, shmangia nga verifikimi dhe nga pagimi i akcizës për kafen dhe pijet energjike dënohet si më poshtë:
a) për herën e parë të konstatuar, me gjobë sa 2-fishi i detyrimeve fiskale që duheshin paguar; 
b) për herën e dytë të konstatuar, me gjobë sa 3-fishi i detyrimeve fiskale që duheshin paguar; 
c) për herën e tretë të konstatuar dhe më pas, me gjobë sa 5-fishi i detyrimeve fiskale që duheshin paguar;
ç) konfiskim të mallit të gjetur.
2. Mallrat e konfiskuara shkatërrohen ose administrohen, sipas legjislacionit në fuqi.”. 

Neni 9

Në nenin 91, pas pikës 8  shtohet pika 9 me këtë përmbajtje:
“9. Për efekt të përllogaritjes së masës së detyrimeve të akcizës për mangësitë apo tepricat në magazinat e prodhim/stokimit të naftës bruto, niveli i akcizës do të llogaritet në masën 25 lekë/kg.”.
Neni 10

Pas nenit 91 shtohet neni 91/1 me këtë përmbajtje:

“Neni 91/1
Teprica ose mangësi në mjediset e pritësve të regjistruar

1. Mangësitë mbi 2 për qind, përveç firove të lejuara, të konstatuara gjatë kontrollit në mjediset e pritësve të regjistruar, përbëjnë kundërvajtje administrative dhe dënohen me gjobë në masën 100 000 (njëqind mijë) lekë. 
2. Nëse gjatë kontrollit konstatohen sasi tepër, krahasuar me regjistrin e hyrje-daljeve, dhe nëse sasia tepër nuk kalon 2 për qind të sasisë së raportuar, pritësi i regjistruar gjobitet me 100 000 (njëqind mijë) lekë. 
3. Për teprica në mjediset e pritësit të regjistruar mbi 2 për qind dhe të pajustifikuara në dokumentacionin përkatës zbatohet, për herën e parë të konstatuar, gjobë sa 2-fishi i detyrimeve fiskale që duheshin paguar, por, për çdo rast, jo më pak se 200 000 (dyqind mijë) lekë; për herën e dytë të konstatuar, me gjobë sa 3-fishi i detyrimeve fiskale që duheshin paguar, por, për çdo rast, jo më pak se 200 000 (dyqind mijë) lekë dhe për herën e tretë të konstatuar e më pas, me gjobë sa 5-fishi i detyrimeve fiskale që duheshin paguar, por,  për çdo rast, jo më pak se 200 000 (dyqind mijë) lekë. Përjashtim bën rasti kur tregohet prejardhja e ligjshme e produktit dhe shlyerja e rregullt e detyrimit. Sasia tepër pasqyrohet në regjistrat kontabël.”.  

Neni 11

Në nenin 96 shtohet paragrafi me këtë përmbajtje:
“Për shkeljet e parashikuara nga ky nen në transportimin e naftës bruto, për efekt të penalizimit, niveli i akcizës për këtë produkt do të llogaritet 25 lekë/kg.”.

Neni 12

Pas nenit 96 shtohet neni 96/1 me këtë përmbajtje:

“Neni 96/1

1. Shkeljet, të cilave u referohet shkronja “a” e pikës 1 të nenit 85, të paparashikuara shprehimisht në këtë kre dhe të cilat:
a) nuk kanë sjellë mospagim të detyrimeve fiskale që duheshin paguar, pavarësisht nga ndjekja penale për këtë qëllim, dënohen me gjobë që shkon nga 50 000 (pesëdhjetë mijë) lekë deri në 200 000 (dyqind mijë) lekë;
b) kanë sjellë mospagim të detyrimeve fiskale që duheshin paguar, pavarësisht nga ndjekja penale për këtë qëllim, dënohen:
i) për herën e parë të konstatuar, me gjobë sa 2-fishi i detyrimeve fiskale që duheshin paguar për produktet e akcizës, por, për çdo rast, jo më pak se 1 000 000 (një milion) lekë;
ii) për herën e dytë të konstatuar, me gjobë sa 3-fishi i detyrimeve fiskale që duheshin paguar për produktet e akcizës, por, për çdo rast, jo më pak se 1 000 000 (një milion) lekë;
iii) për herën e tretë të konstatuar dhe më pas, me gjobë sa 5-fishi i detyrimeve fiskale që duheshin paguar për produktet e akcizës, por, për çdo rast, jo më pak se 1 000 000 (një milion) lekë.”.
Neni 13

Shtojca 1, që i bashkëlidhet ligjit nr. 61/2012, “Për akcizat në Republikën e Shqipërisë”, të ndryshuar, zëvendësohet me shtojcën me të njëjtin numër, që i bashkëlidhet këtij ligji.

Neni 14

Ky ligj hyn në fuqi menjëherë, botohet në Fletoren Zyrtare dhe i shtrin efektet financiare nga data 1 janar 2014.
Përjashtimisht, neni 1 hyn në fuqi në datën 1 prill 2014.

Miratuar në datën 28.12.2013

Dekretuar me dekretin nr. 8447, datë 30.12.2013 “Për shpallje ligji dhe dhënien e pëlqimit për hyrjen në fuqi menjëherë të ligjit” të Presidentit të Republikës së Shqipërisë, Bujar Nishani.





SHTOJCA Nr. 1: MALLRAT E TATUESHME ME AKCIZË NË REPUBLIKËN E SHQIPËRISË

	Kategoria
	Kodi NK
	Përshkrimi
	Shkalla taksimit

	
	I
	KAFE DHE PIJE ENERGJIKE
	

	C100
Kafe
e papjekur
	09 01 11 00
09 01 12 00
	Kafe jo e pjekur e dekafeinizuar ose jo
	0

	C200
Kafe e Pjekur 
	09 01 21 00
09 01 22 00
	Kafe e pjekur e dekafeinizuar ose jo
	60 lekë/kg 

	C300
Lëkura , lëvoret zëvendësuesit e kafesë
	09 01 90
	Lëkura dhe lëvoret e kafesë. Zëvendësuesit e kafesë që përmbajnë kafe
	 50 lekë/kg

	C900
Ekstrakte, esenca, koncentrate kafeje dhe përgatitje prej tyre

D000
	21 01 11 00
21 01 12 92
21 01 12 98






22 02 10 00
	Ekstrakte, esenca, koncentrate kafeje dhe përgatitje prej tyre (neskafe etj.)





Pije energjike
	250 lekë/kg kafe







50 lekë/litër

	
	II
	BIRRË, VERË, ALKOOL DHE PIJE ALKOOLIKE
	

	B000
Birra 

	22 03
	Birrë e bërë nga malto:
-nga prodhues vendas e të huaj me sasi më të vogël se 200 000 HL në vit: 

Nga prodhues vendas e të huaj me sasi më të madhe se 200 000 HL në vit 
	
360 lekë/HL/shkallë alkoolometrike


710 lekë/HL/shkallë alkoolometrike

	W200
Vera e qetë dhe pijet e qeta të fermentuara


	22 04 21
22 04 29
22 04 30
22 04 30 10
22 04 30 96
22 04 30 98


22 05 10 10
22 05 90 10

22 06 00 10
22 06 00 51
22 06 00 59
22 06 00 81
22 06 00 89
	Verë e qetë dhe  musht rrushi; Vermuth e verëra të tjera të përgatitura nga bimë ose substanca aromatizuese; Pije të tjera të fermentuara (p.sh. musht molle, musht dardhe, hydromel); përzierje të pijeve të fermentuara dhe përzierje të pijeve të fermentuara dhe pijeve joalkoolike të pagazuara.  

-  nga prodhues vendas e të huaj me sasi < = 10 000 hektolitër/vit

-  nga prodhues vendas e të huaj me sasi > 10 000 hektolitër/vit
	

 

3 000 lekë/HL për verërat me forcë alkoolike deri në 12,5 gradë dhe 
4 000 lekë/HL për verërat me forcë alkoolike mbi 12,5


10 000 lekë/HL për verërat me forcë alkoolike deri në 12,5 gradë dhe 12 000 lekë/HL për verërat me forcë alkoolike mbi 12,5


	W300
Vera spunante, Shampanja dhe pijet e fermentuara dhe të gazuara
	22 04 10

22 04 21 06
22 04 21 07
22 04 21 08 
22 04 21 09

22 05 10 10
22 05 90 10

22 06 00 31
22 06 00 39

	Verërat spumante, Shampanja; Verë ndryshe nga ato të nënkreut 220410, në shishe me tapa “kërpudhë” që lidhet me mbërthyes apo tela; verë e ndërtuar ndryshe me një presion të pranueshëm në sajë të dioksidit të karbonit.  Vermuth e verëra të tjera të përgatitura nga bimë ose substanca aromatizuese të një force alkoolike ndaj volumit prej 18% apo më pak. Pije të tjera të fermentuara (p.sh. musht molle, musht dardhe, hydromel); përzierje të pijeve të fermentuara dhe përzierjet e pijeve të fermentuara dhe pijeve joalkoolike  të gazuara.  
	5 200 lekë/HL

	I000 
Pijet alkoolike të ndërmjetme 
	22 04 21 85
22 04 21 86
22 04 21 87
22 04 21 88
22 04 21 89
22 04 21 90
22 04 21 91
22 04 21 93
22 04 21 94
22 04 21 95
22 04 21 96
22 04 21 97
22 04 21 98
22 04 29 85
22 04 29 86
22 04 29 87
22 04 29 88
22 04 29 89
22 04 29 90
22 04 29 91
22 04 29 93
22 04 29 94
22 04 29 95
22 04 29 96
22 04 29 97
22 04 29 98
22 05 10 10
22 05 10 90
22 05 90 10
22 05 90 90
22 06 00 10
22 06 00 31
22 06 00 39
22 06 00 51
22 06 00 59
22 06 00 81
22 06 00 89
	Pijet alkoolike të ndërmjetme me një forcë alkooli mbi 15% volum por që nuk e kalon 22% volum; Sipas përcaktimeve të nenit 74 të ligjit. 
	5 200 lekë/HL

	S200 
Pije alkoolike  (Spirituous Beverages). 
		22042192

	22042193

	22042194

	22042195

	22042196

	22042197

	22042198

	22042992

	22042993

	22042994

	22042995

	22042996

	22042997

	22042998

	22051090

	22059090

	22060010

	22060031

	22060039

	22060051

	22060059

	22060081

	22060089

	22082012

	22082014

	22082026

	22082027

	22082029

	22082040

	22082062

	22082064

	22082086

	22082087

	22082089

	22083011

	22083019

	22083030

	22083041

	22083049

	22083061

	22083069

	22083071

	22083079

	22083082

	22083088

	22084011

	22084031

	22084039

	22084051

	22084091

	22084099

	22085011

	22085019

	22085091

	22085099

	22086011

	22086019

	22086091

	22086099

	22087010

	22087090

	22089011

	22089019

	22089033

	22089038

	22089041

	22089045

	22089048

	22089052

	22089054

	22089056

	22089069

	22089071

	22089075

	22089077

	22089078



	Pije alkoolike; të përfituara nga distilimi i verës së rrushit apo të bërsive të rrushit, Whisky, Rum dhe të tjera pije të përfituara nga distilimi i produkteve të fermentuara nga kallami i sheqerit, Gin dhe Geneva, Vodka, likere dhe tonike, Uzo. 



-  nga prodhues vendas e të huaj me sasi < = 20 000 hektolitër/vit

- nga prodhues vendas e të huaj me sasi>20 000 hektolitër/vit
	








65 000 lekë për HL alkool anhidër 


84 500 leke për HL alkool anhidër

	S300 
Alkooli etilik jo i denatyruar
		22071000

	22089091

	22089099



	Alkool etilik jo i denatyruar i një force alkoolike ndaj volumit prej 80% volum apo më shumë
	45 000 lekë për HL alkool anhidër


	S400
Alkool etilik i denatyruar

	   22072000
	Alkool etilik i denatyruar
	0 (zero)

	S400 
Rakia sipas përcaktimeve të nenit 66 të ligjit
	  22082029
	Raki 

	20 000 lekë për HL alkool anhidër


	S500
Produkte të tjera që përmbajnë alkool etilik 
	
Kapitujt 17 deri 22 të NK
	Të gjitha produktet që kanë një shkallë alkoolometrike efektive mbi 1,2 % ndaj  volumit dhe pavarësisht klasifikimit në sistemin NK, sipas nenit 64 të ligjit 
	
45 000 lekë për HL alkool anhidër

	
	III
	DUHAN DHE NËNPRODUKTET E TIJ
	

	T300
Puro dhe cigarillos

	24 02 10 00
	Puro dhe cigarillos që përmbajnë duhan
	2 500 lekë/kg

	T200
Cigare që përmbajnë duhan

	24 02 20
	Cigare që përmbajnë duhan
	4 500 lekë/1000 copë më 1 janar 2014
5 000 lekë/1000 copë në 1 janar 2015
5 500 lekë/1000 copë më 1 janar 2016
6 000 lekë/1000 copë më 1 janar 2017

	T500
Puro, cigarillos dhe cigare me zëvendësues duhani
	24 02 90
	Puro, cigarillos dhe cigare me zëvendësues duhani
	2 240 lekë/kg

	T400
Duhan tjetër i përpunuar dhe zëvendësuesit e duhanit
	24 03
	Duhan tjetër i përpunuar dhe zëvendësuesit e duhanit, duhan i homogjenizuar ose i rindërtuar, ekstrakte dhe esenca prej duhani
	3 000 lekë/kg më 1 janar 2014
3 700 lekë/kg më 1 janar 2015
4 400 lekë/kg më 1 janar 2016
5 100 lekë/kg më 1 janar 2017


	
	IV
	PRODUKTET ENERGJITIKE
	

	E200
Vajrat vegjetale dhe shtazore të klasifikuara në krerët 1507 deri 1518 të NK nëse përdoren për ngrohje apo motorë 
	1507 deri 1518
	Vajrat dhe dhjamërat prej kafshëve apo vegjetale dhe produktet prej tyre 
	 Sipas përcaktimeve të neneve 50 e 51 të ligjit 

	E300
Vajra minerale 



		27071010

	27071090

	27072010

	27072090

	27073010

	27073090

	27075010

	27075090



	Produktet e vajrave minerale që i përkasin kodeve NK të kreut 2707 
	 50 lekë/litri

	E400
	27 10 12 11
	Naftë që kërkon një proces specifik përpunimi
	 50 lekë/litri

	E410
	27 10 12 41
27 19 12 45
27 10 12 49
	Vajra të lehta (benzinë dhe benzol)
Benzinë dhe benzol pa plumb, me përmbajtje plumbi jo më tepër se 0,013 gr/litër
Me më pak se 95 oktan
Me 95-98 oktan
Me 98 e më shumë oktan
	

 37 lekë/litri


	E420
	27 10 12 51
27 10 12 59
	Benzinë me plumb, me përmbajtje plumbi më tepër se 0,013 gr/litër
Me më pak se 98 oktan 
Me 98 e më shumë oktan
	 50 lekë/litri

	E430
	27 10 19 11 deri 
27 10 19 29

27 10 19 21 deri 27 10 19 25 

	Vajguret


Karburantet, tip vajguri
	 20 lekë/litri


 20 lekë/litri

	E440
	27 10 19 31 deri 27 10 19 48
	Vajra të rënda (gazoil)
	 37 lekë/litri

	E450
	2710 19 51 deri 27 10 19 69
	Vajra të rënda si lëndë djegëse (lëndë djegëse, solar, mazut)
	 37 lekë/kg

	E460
	2710 20
	Biodiesel me vajra nafte 
	 37 lekë/kg 

	E470
	27 10 19 71 deri 27 10 19 99

	Vajra lubrifikante dhe vajra të tjera
	 40 lekë/kg

	E471
	27109100 deri 27109900
	Mbetje vajrash 
	 5 lekë/kg

	E472
	27 12 10 90
	Graso
	40 lekë/kg

	E480
	2713 11 00 
2713 12 00
	Koks nafte
	 2 lekë/kg

	E490
	27 13 20 00
	Bitum nafte
	 5 lekë/kg

	E490
	27 13 90
	Mbetje të vajrave të naftës dhe të mineraleve bituminoze (bitumen)
	 5 lekë/kg

	E491
	27 14 90 00
	Të tjera (bitum dhe asfalt natyral; asfaltet dhe gurët asfaltikë)
	 5 lekë/kg bitum

	E491
	27 15
	Përzierje bituminoze të bazuara në asfaltin natyror, në bitumen e naftës, në katranin mineral, ose në terpentinën e katranit mineral (masticet bituminoze) Vernik Bituminoz (p.sh. asfalto-beton)
	 5 lekë/kg bitum




	E500
Gazet e naftës dhe hidrokarbure të tjera gazoike
		27111211

	27111219

	27111291

	27111293

	27111294

	27111297

	27111310

	27111330

	27111391

	27111397

	27111400

	27111900



	Gazet e naftës dhe hidrokarbure të tjera gazoike
	 0 lekë/litri 

	E600
Hidrokarburet aciklike 

	   2901

	Hidrokarburet aciklike 
	 37 lekë/kg

	E700
Hidrokarburet ciklike
		2902



	Hidrokarburet ciklike
	 37 lekë/kg

	E800 
Metanol (Alkooli metilik)
	   29051100

	Metanol (Alkooli metilik)
	 Sipas përcaktimeve të neneve 50 e 51 të ligjit

	L000
	34 03 19 10
34 03 99 00
	Preparate për lubrifikimin e makinerive, pajisjeve dhe automjeteve
	 40 lekë/kg

	L000
Preparatet antiplasëse, frenues oksidimi; Alkibenzenet e përziera 
	3811 dhe 3817
	Preparatet antiplasëse, frenues oksidimi, stabilizator rrëshire, përmirësues viskoziteti, kundër korrozionit, dhe elemente shtesë të përgatitura për vajrat minerale (përfshirë benzinën) apo lëngje të tjera të përdorura për qëllime të tjera si vajrat minerale
Alkibenzenet e përziera dhe Alkinaftalenet e përziera
	 Sipas përcaktimeve të neneve 50 e 51 të ligjit

	E920
Biodiezel 
	3826 00 
	Acidet yndyrore/ Biodiezel me më pak se 70% vajra nafte të kapitullit 27
	 37 lekë/litri

	
	V
	FISHEKZJARRËT
	

	F000
Fishekzjarrët 
	36 04 10 00
	Fishekzjarrët
	 200 lekë/kg

	F000
	36 04 90 00
	Të tjera
	 200 lekë/kg

	
	VI
	GOMAT
	

	P100
Goma të reja 
	40 11
	Goma të reja pneumatike prej gome
	 20 lekë/kg

	P200
Goma të riveshura
	40 12 (përveç 40 12 20 00)
	Goma pneumatike të riveshura; goma mishi apo të zakonshme; veshja e jashtme (pjesa me lule) dhe fashetat e gomës
	 40 lekë/kg

	P300
Goma të përdorura 
	40 12 20 00
	Goma pneumatike të përdorura
	 100 lekë/kg

	
	VII
	PILAT DHE BATERITË PRIMARE; AKUMULATORËT ELEKTRIKË
	

	A100
Pilat dhe bateritë primare
	85 06
	Pilat dhe bateritë primare
	 200 lekë/kg

	A200
Akumulatorët 
	85 07
	Akumulatorët elektrikë, përfshi ndarëset e tyre, nëse janë apo jo drejtkëndëshe (përfshi katrorët)

	 20 lekë/kg

	
	VIII
	LLAMBA INKANDESHENTE
	

	Y100
Llambat inkadeshente
	85 39 22 10
85 39 22 90
85 39 29 92
85 39 29 98
	Llambat reflektor
Të tjera
Më tepër se 100 V
Jo më tepër se 100 V
	 100 lekë/copa
 100 lekë/copa
 100 lekë/copa
 100 lekë/copa














LIGJ
Nr. 181/2013

PËR DISA NDRYSHIME DHE SHTESA NË LIGJIN NR. 9632, DATË 30.10.2006, “PËR SISTEMIN E TAKSAVE VENDORE”,  TË NDRYSHUAR

Në mbështetje të neneve 78, 83, pika 1, 84, pika 4, 113, pika 1, shkronja “ç”, 155 e 157, pika 3, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr. 9632, datë 30.10.2006 “Për sistemin e taksave vendore”, të ndryshuar, bëhen këto ndryshime dhe shtesa:
Neni 1

Në nenin 9, “Llojet e taksave”, pika 1 ndryshohet si më poshtë:
“1. Tatimi i thjeshtuar mbi fitimin për biznesin e vogël.”.

Neni 2

Kreu III, “Taksa vendore e biznesit të vogël”, me nenet 10, 11, 12, 13, 14, 15, 16, 17, 18 dhe 19, ndryshohet si më poshtë:
“KREU III 
“TATIMI I THJESHTUAR MBI FITIMIN PËR BIZNESIN E VOGËL”

Neni 10
Tatimi i thjeshtuar mbi fitimin për biznesin e vogël

Çdo subjekt, i cili kryen një biznes, me anë të të cilit realizohet gjatë vitit fiskal qarkullim më i vogël ose i barabartë me 8 000 000 (tetë milionë) lekë, i nënshtrohet detyrimit të pagesës së tatimit të thjeshtuar mbi fitimin për biznesin e vogël.
Të ardhurat gjithsej nga veprimtaria e biznesit të vogël nënkuptojnë çdo lloj të ardhure, të realizuar gjatë periudhës tatimore dhe përfshijnë, pa u kufizuar vetëm në to: të ardhurat e realizuara nga furnizimi i mallrave dhe shërbimeve, të ardhurat nga pjesëmarrjet, të ardhurat nga interesat, të ardhurat nga shfrytëzimi i pasurisë së luajtshme e të paluajtshme.

Neni 11
Shkalla tatimore

Shkalla tatimore e aplikueshme mbi fitimin e tatueshëm, subjekt i tatimit të thjeshtuar mbi fitimin për biznesin e vogël, me qarkullim nga 2 deri në 8 milionë lekë, është 7,5 për qind dhe, për subjektet me qarkullim vjetor nga 0 deri në 2 milionë lekë, është 25 000 lekë në vit.

Neni 12
Shpenzimet e njohura

Për përcaktimin e fitimit të tatueshëm në Republikën e Shqipërisë njihen si shpenzime ato që kryhen për qëllime fitimi, sigurimi dhe ruajtje të fitimit, në masën që këto shpenzime provohen dhe dokumentohen nga tatimpaguesi, si dhe kur janë objekt i kufizimeve të specifikuara nga ky ligj.

Neni 13
Shpenzimet e panjohura

1. Për efekt të përcaktimit të fitimit të tatueshëm, nuk njihen shpenzimet e mëposhtme: 
a) kostoja e blerjes dhe e përmirësimit të tokës e të truallit; 
b) kostoja e blerjes, përmirësimit, rinovimit dhe rikonstruksionit të aktiveve të veprimtarisë, të cilat amortizohen, në përputhje me nenin 22 të ligjit nr. 8438, datë 28.12.1998, “Për tatimin mbi të ardhurat”, të ndryshuar; 
c)  vlera e shpërblimeve në natyrë; 
ç) interesat e paguar, të cilët tejkalojnë normën mesatare të interesit 12-mujor të kredisë, për tregun bankar, sipas publikimit zyrtar të Bankës së Shqipërisë; 
d) gjobat, kamatëvonesat dhe kushtet e tjera penale; 
dh) krijimi ose rritja e rezervave dhe e fondeve të tjera speciale, përveç rasteve të parashikuara në ligj apo në akte nënligjore; 
e)  tatimi mbi të ardhurat personale dhe ato nga biznesi; 
ë) shpenzimet për përfaqësim dhe për pritje-përcjellje, të cilat e tejkalojnë shumën 0,3 për qind të qarkullimit vjetor; 
f) shpenzimet e konsumit personal, të përcaktuara me udhëzim të Ministrit të Financave; 
g) shpenzimet, të cilat tejkalojnë kufijtë e përcaktuar me ligj apo me akte nënligjore. Për kufijtë e përcaktuar për qëllime tatimore në ligjin nr. 7892, datë 21.11.1994, “Për sponsorizimet”, nuk njihen si shpenzime të njohura shumat e sponsorizuara që tejkalojnë masën 3 për qind të fitimit para tatimit dhe shuma e sponsorizuar për botuesit e shtypit, e cila tejkalon masën 5 për qind të fitimit para tatimit; 
gj) shpenzimet për dhurata; 
h) çdo shpenzim, masa e të cilit nuk vërtetohet me dokumente nga tatimpaguesi; 
i) shpenzimet për shërbime teknike, konsulence dhe të menaxhimit, të faturuara nga persona të tretë, për të cilat nuk është paguar tatimi në burim, brenda periudhës tatimore nga tatimpaguesi”.
j) humbjet, dëmtimet, firot dhe skarcot gjatë prodhimit, transitimit dhe magazinimit tej normave të përcaktuara në akte të veçanta ligjore dhe nënligjore; 
k) shpenzimet për pagat, shpërblime dhe çdo formë tjetër të të ardhurave personale, të cilat lidhen me të ardhurat nga marrëdhëniet me punësimin, që u janë paguar të punësuarve, përfshirë dhe administratorët, pa kaluar nëpërmjet sistemit bankar. Rastet e përjashtimit nga ky rregull janë të përcaktuara me vendim të Këshillit të Ministrave; 
l) shumat e paguara në cash, mbi kufijtë e përcaktuar në ligjin “Për procedurat tatimore në Republikën e Shqipërisë”. 
Rastet e përjashtimit nga ky rregull janë të përcaktuara me vendim të Këshillit të Ministrave; 
ll) nëse gjatë periudhës tatimore huaja dhe parapagimi tejkalojnë mesatarisht katër herë shumën e kapitaleve të veta, interesi i paguar për shumën e tejkaluar nuk njihet si shpenzim i zbritshëm; 
m) borxhi i keq, nëse nuk plotësohen tri kushtet e përcaktuara në nenin 24 të ligjit nr. 8438, datë 28.12.1998, “Për tatimin mbi të ardhurat”, të ndryshuar.
Një borxh i keq, që është mbledhur, duhet të përfshihet si e ardhur në çastin e mbledhjes; 
n) shpenzimet për udhëtime, ushqim, akomodim dhe lëvizje duhet të kufizohen te shumat e specifikuara me udhëzim të Ministrit të Financave; 
nj) shpenzimet për asetet kapitale, përveç shpenzimeve për tokën, veprat e artit dhe pasuri të tjera që nuk amortizohen, në pronësi të tatimpaguesit dhe të përdorura për veprimtaritë e biznesit të tatimpaguesit, do të mbulohen gjatë kohës përmes shpenzimeve të amortizimit, sipas përcaktimeve të mëposhtme:
i) kostot e blerjes ose të ndërtimit, kostot e përmirësimit, rinovimit dhe rikonstruksionit të ndërtesave, të konstruksioneve dhe makinerive e të pajisjeve, me afat të gjatë shërbimi, amortizohen veçmas, në mënyrë lineare, me 5 për qind; 
ii) amortizimi për kostot e blerjes së aktiveve të patrupëzuara llogaritet veç për secilin aktiv, sipas metodës lineare, në masën 15 për qind; 
iii) kompjuterët, sistemet e informacionit, produktet software dhe pajisjet e ruajtjes së të dhënave amortizohen në bazë të vlerës së grupit, me 25 për qind; 
iv)  të gjitha aktivet e tjera të veprimtarisë me 20 për qind. 
2. Baza e amortizimit është vlera kontabël e kategorisë së regjistruar në bilancin e hapjes së periudhës tatimore, duke i shtuar koston e blerjes apo të krijimit të aktivit dhe koston e përmirësimit, rinovimit dhe rikonstruksionit të aktiveve të kategorisë, gjatë periudhës tatimore dhe, duke i zbritur çmimin e shitjes së aktiveve dhe kompensimet e marra për humbjen e aktiveve, për shkak të forcave të tjera madhore ose të shndërrimeve të tjera të pavullnetshme, gjatë periudhës tatimore. Në rastin kur baza e amortizimit është një shumë negative, kjo shumë i shtohet së ardhurës së tatueshme dhe baza e amortizimit merret zero. Në rastin kur baza e amortizimit nuk kalon 5 000 lekë, e gjithë baza e amortizimit është një shpenzim i zbritshëm i veprimtarisë. Në rastin kur bëhet rivlerësim i aktiveve të veprimtarisë, nuk lejohet të llogaritet amortizimi për shumën e rivlerësuar. 

Neni 14
Mbajtja e regjistrimeve

Librat dhe regjistrimet, që kërkohet të mbahen nga tatimpaguesit, janë: libri i shitjes (i qarkullimit), libri i blerjeve, libri i shpenzimeve dhe i të ardhurave dhe libri i aktiveve të biznesit, të cilat përcaktohen me udhëzim të Ministrit të Financave, në zbatim të këtij ligji.

Neni 15
Parapagimi

1. Tatimi i thjeshtuar mbi fitimin për biznesin e vogël, për subjektet me qarkullim nga 2 deri në 8 milionë lekë, llogaritet në bazë të formularit të deklarimit tatimor të biznesit të vogël, i cili përcaktohet me udhëzim të Ministrit të Financave.
Të gjithë tatimpaguesit me qarkullim nga zero deri në 2 milionë lekë në vit paguajnë si tatim të thjeshtuar mbi fitimin një tatim fiks, në masën 25 000 lekë në vit te drejtoritë rajonale tatimore. Kjo pagesë kryhet brenda gjashtëmujorit të parë të çdo viti.
Për tatimpaguesit e regjistruar për herë të parë gjatë vitit, tatimi i thjeshtuar mbi fitimin llogaritet në bazë të qarkullimit dhe të fitimit të tatueshëm, të parashikuar nga vetë tatimpaguesi, për periudhën nga data e regjistrimit deri në fund të vitit të parë kalendarik.
2. Tatimpaguesi parapaguan tatimin e thjeshtuar mbi fitimin e biznesit të vogël, të ndarë në katër këste vjetore, në bazë të fitimit të tatueshëm, sipas deklarimit të parashikuar në nenin 16 të këtij ligji. 
3. Në rast se aktiviteti i biznesit hapet gjatë vitit fiskal, tatimi i thjeshtuar mbi fitimin e biznesit të vogël është proporcional me kohën e zhvillimit të aktivitetit dhe llogaritet në bazë të vetëdeklarimit të tatimpaguesit.
4. Pagesat e kësteve të tatimit kryhen te bankat e nivelit të dytë për llogari të administratës tatimore, brenda datave 20 prill, 20 korrik, 20 tetor dhe 20 dhjetor të çdo viti. Me kryerjen e pagesës dhe marrjen e konfirmimit bankar të kryerjes së pagesës, tatimpaguesi shkon te zyrat e shërbimit tatimpagues tatimor dhe, kundrejt paraqitjes së dokumentit bankar të pagesës, merr “Pullën e tatimit” të këstit, për të cilin ka bërë pagesën. Dizenjot dhe elementet e pullës caktohen me udhëzim të Ministrit të Financave. Tatimpaguesi e vendos pullën e tatimit lart certifikatës së regjistrimit në QKR për të lehtësuar ushtrimin e kontrollit vizual nga organet kompetente. Këto dokumente prodhohen nga Shtypshkronja e Letrave me Vlerë dhe shpenzimet përballohen nga Drejtoria e Përgjithshme e Tatimeve. “Pulla e tatimit” duhet të përmbajë elemente të sigurisë së lartë për të shmangur falsifikimin e tyre. Tatimpaguesit me qarkullim nga 0 deri në 2 milionë lekë në vit paguajnë tatimin fiks, në masën 25 000 lekë në vit, te drejtoritë rajonale tatimore brenda gjashtëmujorit të parë të çdo viti, te bankat e nivelit të dytë, për llogari të drejtorisë rajonale tatimore. Për kryerjen e pagesës dhe marrjen e konfirmimit bankar të kryerjes së pagesës, tatimpaguesit shkojnë te zyra e shërbimit tatimpagues tatimor dhe, kundrejt paraqitjes së dokumentit bankar të pagesës, marrin “Pullën e tatimit”, për të cilën kanë bërë pagesën.  
5. Drejtoritë rajonale tatimore bëjnë regjistrimin e arkëtimit tremujor të tatimit, që shërben si dokument bazë për rakordimin e pagesës së tatimit me zyrat e tatimeve të bashkive dhe komunave. Regjistrimi bëhet në një regjistër të veçantë ose në mënyrë elektronike, forma dhe përmbajtja e të cilit përcaktohen me udhëzim të Ministrit të Financave.

Neni 16
Deklarimi

Çdo tatimpagues, subjekt i tatimit të thjeshtuar mbi fitimin e biznesit të vogël, me qarkullim nga 2 deri në 8 milionë lekë, është i detyruar që, deri më 10 shkurt të vitit që pason periudhën tatimore, të dorëzojë një deklaratë vjetore tatimore, ku të jepen hollësisht të ardhurat, gjithsej, shpenzimet e zbritshme, fitimi i tatueshëm, tatimi për t'u paguar, si dhe çdo hollësi tjetër e kërkuar nga Ministri i Financave në udhëzimin për plotësimin dhe dorëzimin e deklaratës tatimore vjetore. Deklarata dorëzohet në bankat, me të cilat administrata tatimore ka marrëveshje për pranimin e deklaratave dhe të pagesave dhe ajo shoqërohet me çdo kërkesë për rimbursim apo me çdo shumë për t'u paguar.
Neni 17
Administrimi i tatimit

Drejtoria e Përgjithshme e Tatimeve, nëpërmjet drejtorive rajonale tatimore, është e ngarkuar me vlerësimin, mbledhjen, kontrollin, arkëtimin dhe transferimin në llogaritë e buxhetit të qeverisjes vendore të të ardhurave nga tatimi i thjeshtuar mbi fitimin e biznesit të vogël.
Administrata rajonale tatimore krijon një regjistër të veçantë mbi biznesin e vogël, në bazë të të dhënave që merr nga bashkitë dhe komunat. Ky regjistër do të përditësohet me hapjen e biznesve të reja.
Neni 18
Transferimi i të ardhurave në llogaritë e njësive të qeverisjes vendore dhe në buxhetin e shtetit dhe komisioni i agjentit tatimor

Administrata Tatimore Qendrore transferon të ardhurat nga tatimi i thjeshtuar mbi fitimin e biznesit të vogël në llogari të bashkive ose të komunave, ku ka vendndodhjen biznesi i taksueshëm, brenda datës 10 të muajit pasardhës, kur janë arkëtuar tatimet.
Administrata Tatimore Qendrore, për shërbimin që kryen, merr një komision. Ky komision llogaritet në përqindje të shumës së tatimit që kanë arkëtuar dhe kanë transferuar në buxhetin e njësive të qeverisjes vendore, i cili është në masën 1 për qind dhe derdhet në llogari të Administratës Tatimore Qendrore. Komisioni kalon në llogari të Buxhetit të Shtetit, në bazë të legjislacionit në fuqi mbi përdorimin e të ardhurave dytësore, të krijuara në institucionet buxhetore dhe për mbulimin e kostove të “Pullave të tatimit”.
Neni 19
Bashkëpunimi

1. Drejtoria rajonale tatimore njofton bashkinë ose komunën jo më pak se një herë në gjashtë muaj për punën e bërë për nivelin e vjeljes së këtij tatimi.
2. Bashkia dhe komuna, kur e gjykojnë të nevojshme, i kërkojnë organit tatimor kryerjen e veprimeve për plotësimin e detyrave për administrimin e tatimit dhe derdhjen në favor të saj, sipas afatit ligjor të të ardhurave nga tatimi i thjeshtuar i fitimit mbi biznesin e vogël.”.

Neni 3

Në nenin 20, “Përcaktimi dhe llojet”, pas pikës 2 shtohet pika 3 me këtë përmbajtje:
“3. Brenda tre muajve nga hyrja në fuqi e këtij ligji, zyrat rajonale të regjistrimit të pasurisë së paluajtshme u ofrojnë bashkive dhe komunave të dhënat e regjistrimit elektronik të pasurisë.”.

Neni 4

Aneksi 1, i përmendur në pikën 2 të nenit 21, “Rregulla të përbashkëta të taksës mbi pasurinë e paluajtshme”, që i bashkëlidhet ligjit, zëvendësohet me aneksin 1, që i bashkëlidhet këtij ligji dhe është pjesë përbërëse e tij. 
Neni 5

Në nenin 22, “Taksa mbi ndërtesat”, në fund të pikës 1 shtohet paragrafi me këtë përmbajtje:
“Tatimpaguesit që kanë në pronësi më shumë se një banesë, për shtëpinë ku kanë banimin e zakonshëm paguajnë taksën e ndërtesës, sipas aneksit 1 bashkëlidhur këtij ligji, ndërsa për të gjitha shtëpitë e tjera, taksa e ndërtesës është sa dyfishi i taksës së ndërtesës, që zbatohet në zonën ku ndodhet kjo ndërtesë.”.
Neni 6

Në nenin 33, “Taksat e përkohshme”, fjalia e dytë shfuqizohet.

Neni 7

Në nenin 35, “Tarifat vendore dhe administrimi i tyre”, pika 2, fjalët “por, në asnjë rast, shuma e tarifave vendore të aplikueshme për tatimpaguesit e biznesit të vogël nuk duhet të kalojë 10 për qind të nivelit tregues të taksës, sipas tabelës së taksimit të subjekteve të biznesit të vogël” shfuqizohen.
Neni 8

Në nenin 36, “Fillimi i ushtrimit të kompetencave”, shtohen pikat 3 dhe 4 me këtë përmbajtje:
“3. Për vitin 2014, tatimpaguesi parapaguan tatimin e thjeshtuar mbi fitimin e biznesit të vogël, të ndarë në katër këste vjetore, në bazë të fitimit të tatueshëm për vitin 2013, sipas deklarimit të të ardhurave personale të biznesit të vogël, të bërë në zbatim të ligjit nr. 8438, datë 28.12.1998, “Për tatimin mbi të ardhurat”, të ndryshuar.
 4. Brenda datës 30 janar 2014, njësitë e qeverisjes vendore u përcjellin drejtorive rajonale tatimore të gjitha të dhënat për subjektet me qarkullim vjetor nga 0 në 8 milionë lekë.”.

Neni 9

Ngarkohet Ministri i Financave që, në datën 1 janar 2014, të nxjerrë udhëzimin për zbatimin e ligjit.
Neni 10

Ky ligj hyn në fuqi menjëherë, botohet në Fletoren Zyrtare dhe i shtrin efektet financiare nga data 1 janar 2014.

Miratuar në datën 28.12.2013

Dekretuar me dekretin nr. 8448, datë 30.12.2013 “Për shpallje ligji dhe dhënien e pëlqimit për hyrjen në fuqi menjëherë të ligjit” të Presidentit të Republikës së Shqipërisë, Bujar Nishani.





Aneksi 1: Nivelet treguese të taksës së ndërtesës 

	
	Bashkitë

	
	Zona 1
Tiranë
Durrës
	Zona 2
Vlorë 
Fier 
Sarandë 
Pogradec 
Korçë 
Elbasan 
Berat 
Lushnjë 
Gjirokastër 
Shkodër 
Kavajë 
Lezhë 
	Zona 3
Të gjitha
bashkitë e tjera

	Lekë/m2  në vit

	I. Ndërtesa banimi
	
	
	

	- ndërtuar para 1993
	15
	10
	5

	- ndërtuar gjatë dhe pas 1993
	30
	12
	6

	II. Ndërtesa të tjera
	
	
	

	- Për tregti dhe shërbime
	400
	300
	200

	- Të tjera
	100
	60
	40

	III. Ndërtesa në pronësi apo në përdorim, në territore të miratuara si fshatra turistike. 

	400
	400
	400


Shënim I: Nivelet treguese të taksës, dhënë në tabelë, janë të vlefshme për ndërtesat në zonat urbane (bashkitë), si dhe për ndërtesat në të gjitha zonat (urbane dhe rurale) të seksionit III të tabelës “Ndërtesa në pronësi apo në përdorim, në territore të miratuara si fshatra turistike”. 
Shënim II: Në zonat rurale (komunat), niveli tregues i taksës për çdo kategori minimale të ndërtesës (përjashtuar seksionin III) është sa një e dyta e nivelit tregues përkatës të kategorisë minimale të ndërtesës në bashkitë qendër rrethi, në të cilat ndodhet komuna.
Shënim III: Për ndërtesat në pronësi të shoqërive të ndërtimit, të destinuara për shtije, por që janë ende të pashitura, taksa do të vendoset sipas destinacionit të përdorimit të ambientit të ndërtesës. Ambientet e hipotekuara si:
- apartamente banimi do t’i nënshtrohen taksës mbi ndërtesat në kategorinë “Ndërtesa banimi”;
- ndërtesë biznesi do t’i nënshtrohen taksës mbi ndërtesat në kategorinë “Ndërtesa të tjera për tregti dhe shërbime”.



LIGJ
Nr. 182/2013

PËR DISA SHTESA DHE NDRYSHIME NË LIGJIN NR. 7928, DATË 27.4.1995, “PËR TATIMIN MBI VLERËN E SHTUAR”, TË NDRYSHUAR 

Në  mbështetje  të neneve 78, 83, pika 1, 84, pika 4, dhe 155 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË
                   			
VENDOSI:

Në ligjin nr. 7928, datë 27.4.1995, “Për tatimin mbi vlerën e shtuar”, të ndryshuar, bëhen shtesat dhe ndryshimet e mëposhtme:

Neni 1

Në nenin 19, “Furnizime të përjashtuara”, pika 1, pas numrit “25.10” shtohet numri “25.11”.
Neni 2

Në nenin 25/1, “Operacionet hidrokarbure”, fjalët “lidhur me realizimin e fazave të kërkimit dhe të zhvillimit të operacioneve hidrokarbure” zëvendësohen me fjalët “lidhur me realizimin e fazës së kërkimit”. 
Pas shkronjës “a” shtohet fjalia me këtë përmbajtje: “Ministri i Financave dhe ministri përgjegjës për energjetikën përcaktojnë me udhëzim të përbashkët listën e mallrave dhe shërbimeve të lidhura me fazën e kërkimit, si dhe procedurën e përjashtimit.”.

Neni 3

Pas nenit 25/10 shtohet neni 25/11 me këtë përmbajtje:

“Neni 25/11
Barnat dhe shërbimi shëndetësor

Nga data 1 prill 2014, furnizimi i barnave dhe i shërbimeve shëndetësore nga institucionet shëndetësore, publike dhe private, është furnizim i përjashtuar. Ministri i Financave përcakton me udhëzim, para datës 1.4.2014, mënyrën se si veprohet lidhur me sasinë e barnave që rezultojnë gjendje në datën 1.4.2014.”. 
Neni 4

Në nenin 26/1, “Furnizimet e përjashtuara në import”, bëhen këto ndryshime:
1. Në shkronjën “ç” fjalët “lidhur me realizimin e fazave të kërkimit dhe të zhvillimit të operacioneve hidrokarbure” zëvendësohen me fjalët “që lidhen me realizimin e fazës së kërkimit të operacioneve hidrokarbure”.
2. Në fund të paragrafit të parë të shkronjës “ç” shtohet fjalia me këtë përmbajtje:
“Ministri i Financave dhe ministri përgjegjës për energjetikën përcaktojnë me udhëzim të përbashkët listën e mallrave dhe shërbimeve të lidhura me fazën e kërkimit, si dhe procedurën e përjashtimit.”.
3. Në shkronjën “i”, fjalët “subjektet e tatimit mbi të ardhurat personale mbi biznesin e vogël” zëvendësohen me fjalët “tatimpaguesi subjekt i tatimit të thjeshtuar mbi fitimin e biznesit të vogël”.


Neni 5

Nga data 1 prill 2014, në nenin 30, “Shkalla tatimore”, pika 2 shfuqizohet.

Neni 6

Në  nenin  50, “Rimbursimet”, bëhen ndryshimi dhe shtesa e mëposhtme: 
a) Fjalia e parë e pikës 3 riformulohet si më poshtë:  
“Për rastet kur në marrëveshjet financiare të ratifikuara nga Kuvendi ose në marrëveshjet e granteve të miratuara nga Këshilli i Ministrave parashikohet mospërdorimi i burimeve financiare të huaja për të paguar taksa e tatime, duke përfshirë ose jo tatimin mbi vlerën e shtuar, tatimi mbi vlerën e shtuar, i paguar, u rimbursohet financuesve të huaj nga sistemi i thesarit, brenda 30 ditëve, sipas rregullave të caktuara nga Ministri i Financave.”.
b) Pas pikës 5 shtohet pika 6 me këtë përmbajtje: 
“6. Duke filluar nga data 1 janar 2014, brenda 60 ditëve nga paraqitja e kërkesës së tatimpaguesit, drejtoria rajonale e tatimeve kontrollon dhe miraton tepricën kreditore të tatimpaguesit si të rimbursueshme. Pagesa e tepricës kreditore të rimbursueshme kryhet nga sistemi i thesarit, në bazë të rregullave të përcaktuara në udhëzimin e Ministrit të Financave.”.

Neni 7

Në nenin 58, “Biznesi i vogël etj.”, në titull dhe në përmbajtje, fjalët “biznesi i vogël” zëvendësohen me fjalët “tatimpaguesi subjekt i tatimit të thjeshtuar mbi fitimin e biznesit të vogël”.

Neni 8

Ky ligj hyn në fuqi menjëherë, botohet në Fletoren Zyrtare dhe i shtrin efektet financiare nga data 1 janar 2014. Përjashtimisht, nenet 3 dhe 5 hyjnë në fuqi në datën 1 prill 2014.

Miratuar në datën 28.12.2013

Dekretuar me dekretin nr. 8449, datë 30.12.2013 “Për shpallje ligji dhe dhënien e pëlqimit për hyrjen në fuqi menjëherë të ligjit” të Presidentit të Republikës së Shqipërisë, Bujar Nishani.

LIGJ
Nr. 183/2013

PËR NJË NDRYSHIM NË LIGJIN NR. 7811, DATË 12.4.1994, “PËR MIRATIMIN ME NDRYSHIME TË DEKRETIT NR. 782,  DATË 22.2.1994, “PËR SISTEMIN FISKAL NË SEKTORIN  E HIDROKARBUREVE (KËRKIM-PRODHIM)””

Në mbështetje të neneve 78, 83, pika 1, dhe 84, pika 4, të Kushtetutës, me propozimin e Këshillit të Ministrave, 
KUVENDI
I REPUBLIKËS SË SHQIPËRISË

VENDOSI:

Neni 1

Në nenin 1 të ligjit nr. 7811, datë 12.4.1994, “Për miratimin me ndryshime të dekretit nr. 782, datë 22.2.1994, “Për sistemin fiskal në sektorin e hidrokarbureve (kërkim-prodhim)””, shtohet pika 3 me këtë përmbajtje: 
“3. Neni 4 i dekretit shfuqizohet.”.


Neni 2

Ky ligj hyn në fuqi menjëherë, botohet në Fletoren Zyrtare dhe i shtrin efektet nga data 1 janar 2014. 

Miratuar në datën 28.12.2013

Dekretuar me dekretin nr. 8450, datë 30.12.2013 “Për shpallje ligji dhe dhënien e pëlqimit për hyrjen në fuqi menjëherë të ligjit” të Presidentit të Republikës së Shqipërisë, Bujar Nishani.

LIGJ
Nr. 184/2013

PËR DISA NDRYSHIME DHE SHTESA NË LIGJIN NR. 10 383, DATË 24.2.2011, “PËR SIGURIMIN E DETYRUESHËM TË KUJDESIT SHËNDETËSOR NË REPUBLIKËN E SHQIPËRISË”, TË NDRYSHUAR 
  
Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, 
KUVENDI
I REPUBLIKËS SË SHQIPËRISË

VENDOSI:

Në ligjin nr. 10 383, datë 24.2.2011, “Për sigurimin e detyrueshëm të kujdesit shëndetësor në Republikën e Shqipërisë”, të ndryshuar, bëhen këto ndryshime dhe shtesa:

Neni 1

Neni 7, “Baza për llogaritjen e kontributit”, ndryshohet si më poshtë:

 “Neni 7
				
1. Baza për llogaritjen e kontributit është paga bruto e personit të siguruar.
2. Kontributi i shtetit për personat ekonomikisht joaktivë bazohet në konsumin për frymë të shërbimit shëndetësor, indeksuar me koeficientin e inflacionit. Konsumi për frymë për shërbimin shëndetësor përcaktohet nga Fondi dhe miratohet nga Kuvendi, së bashku me miratimin e buxhetit vjetor.
3. Baza për llogaritjen e kontributit për punonjësit e vetëpunësuar është dyfishi i pagës minimale për efekt të llogaritjes së kontributeve. Paga minimale, për efekt të llogaritjes së kontributeve për të vetëpunësuarit në qytet dhe në fshat, përcaktohet me vendim të Këshillit të Ministrave.
4. Për sigurimet shëndetësore vullnetare baza e llogaritjes së kontributit është dyfishi i pagës minimale, për efekt të llogaritjes së kontributeve.”.

Neni 2

Në nenin 12, pika 1 ndryshohet si më poshtë:
“1. Fondi i sigurimit të detyrueshëm shëndetësor nuk financon shërbime të kujdesit shëndetësor ndaj personave që nuk janë të siguruar, me përjashtim të rasteve të urgjencës mjekësore, si dhe të paketës së kontrolleve periodike parandaluese në popullatë, sipas përcaktimeve të bëra me vendim të Këshillit të Ministrave.”.

Neni 3

Neni 16, “Këshilli administrativ”,  ndryshohet si më poshtë:

“Neni 16

1. Këshilli administrativ është organi më i lartë vendimmarrës i Fondit dhe ka në përbërjen e tij 7 anëtarë si më poshtë:
a) Ministrin e Shëndetësisë ose përfaqësuesin e tij;
b) Ministrin e Financave ose përfaqësuesin e tij;
c) Ministrin e Mirëqenies Sociale dhe Rinisë  ose përfaqësuesin e tij;
ç) Drejtorin e Përgjithshëm të Fondit ose përfaqësuesin e tij;
d) Drejtorin e Institutit të Sigurimeve Shoqërore ose përfaqësuesin e tij;
dh) Një përfaqësues të sindikatës së të punësuarve;
e)  Një përfaqësues të organizatës së profesionistëve të shëndetësisë.
2. Koha e shërbimit të anëtarëve të këshillit administrativ është 4 vjet, me të drejtë rizgjedhjeje, ose për aq kohë sa anëtari është përfaqësues i organit përkatës.
3. Këshilli i Ministrave përcakton se cila sindikatë dhe organizatë e profesionistëve të shëndetësisë do të emërojë përfaqësuesin e saj në këshillin administrativ.”.

Neni 4

Neni 17, “Drejtimi i këshillit administrativ”, ndryshohet si më poshtë:

“Neni 17

1. Këshilli administrativ zgjedh, me votim të fshehtë, kryetarin ndërmjet përfaqësuesve të Këshillit të Ministrave.
2. Këshilli administrativ zgjedh zëvendëskryetarin ndërmjet përfaqësuesve të kontribuesve joqeveritarë. 
3. Kryetari ose, në mungesë të tij, zëvendëskryetari, drejton këshillin administrativ.”. 

Neni 5

Neni 19, “Drejtori i Përgjithshëm”, ndryshohet si më poshtë: 

 “Neni 19

1. Drejtori i Përgjithshëm zgjidhet nga këshilli administrativ ndërmjet jo më pak se tri kandidaturave të paraqitura nga anëtarët e këtij këshilli, sipas kritereve dhe rregullave të përcaktuara në statutin e Fondit. 
2. Këshilli zgjedh Drejtorin e Përgjithshëm, me votim të fshehtë, me 2/3 e votave të të gjithë anëtarëve të tij.  
3. Koha e ushtrimit të detyrës së Drejtorit të Përgjithshëm është 5 vjet.
4. Paga e Drejtorit të Përgjithshëm caktohet me vendim të Këshillit të Ministrave.
5. Drejtori i Përgjithshëm raporton para këshillit administrativ.
6. Këshilli administrativ vendos për shkarkimin e Drejtorit të Përgjithshëm në këto raste:
a) nëse dënohet me vendim të formës së prerë, për kryerjen e një vepre penale;
b) nëse shkel dispozitat e statutit, vendimet e këshillit administrativ dhe legjislacionin në fuqi.”. 
Neni 6

Në nenin  20, “Funksionet e këshillit administrativ”, bëhen këto ndryshime:
1. Shkronja “ç” ndryshohet si më poshtë:
“ç) miraton statutin, rregullat ekonomike, financiare, procedurale, të auditimit e të kontrollit, si dhe rregulla të tjera të brendshme, që ai i gjykon të nevojshme gjatë veprimtarisë së Fondit, në zbatim të këtij ligji.”.
2. Shkronja “g” ndryshohet si më poshtë:
“g)  miraton numrin e përgjithshëm të punonjësve të Fondit.”. 

Neni 7

Në nenin 21, “Funksionet e Drejtorit të Përgjithshëm”, bëhen këto ndryshime:
1. Shkronjat “a” dhe “c” të pikës 1 të nenit 21 ndryshohen si më poshtë: 
“a) propozon për miratim në këshillin administrativ statutin, rregulloret ekonomike financiare, procedurale, të auditimit e të  kontrollit, raportin vjetor dhe projektbuxhetin vjetor.
c) propozon në këshillin administrativ numrin e përgjithshëm të punonjësve dhe miraton strukturën e brendshme, përshkrimet e punës së Drejtorisë së Përgjithshme dhe të zyrave vendore, si dhe rregulloret e organizimit e të funksionimit të përgjithshëm të Fondit.”.

Neni 8

Neni 42/1 shfuqizohet.
Neni 9
					
Në nenin 43, fjalia e fundit shfuqizohet.

Neni 10

Ky ligj hyn në fuqi menjëherë, botohet në Fletoren Zyrtare dhe i shtrin efektet financiare nga data 1 janar 2014.

Miratuar në datën 28.12.2013

Dekretuar me dekretin nr. 8451, datë 30.12.2013 “Për shpallje ligji dhe dhënien e pëlqimit për hyrjen në fuqi menjëherë të ligjit” të Presidentit të Republikës së Shqipërisë, Bujar Nishani.

